da en da nl ca da da de es da da da da da da da da da da da da da da da da nb da da sv da da da da de da da da da da da da da da da da da da nl da en da da es nl da
Pulje målrettet turisme- og oplevelseserhvervene ruster virksomheder til en hverdag med corona | Erhvervsministeriet
9.12.2020 09:57:30 CET | Erhvervsministeriet
Et digitalt oplevelsesunivers for skoleelever, en bookingside til bæredygtig take-away og en ny portal, hvor danskerne kan booke alternative rejser. Det er nogle af de tiltag, som nu får støtte gennem Omstillingspuljen, hvor særligt virksomheder i turisme- og oplevelsesbranchen får hjælp.
Omstillingspuljen, som er vedtaget af regeringen og et bredt flertal af Folketingets partier, skal hjælpe corona-ramte virksomheder, så de kan omstille sig til den nye virkelighed. Nu har mere end hundrede projekter i hele landet fået støtte, og til januar åbnes der for nye ansøgninger.
”Corona er en uforudselig fjende, men heldigvis bekræfter virksomhederne igen og igen, at de kan omstille sig i den svære tid. Jeg er meget glad for, at vi nu kan give virksomhederne en økonomisk håndsrækning, så de kan styrke deres forretning og måske endda gøre den endnu mere grøn og innovativ. Corona og dens indgriben i hverdagen er hård kost for vores virksomheder, og vi skal give dem de bedst mulige vilkår for at omstille sig til den nye hverdag,” siger erhvervsminister Simon Kollerup.
Pulje styrker den digitale omstilling
Borgmester i Vallensbæk og bestyrelsesformand for Erhvervshus Hovedstaden, Henrik Rasmussen, ser med stor tilfredshed på indsatsen for at styrke de kriseramte virksomheders omstilling til nye markedsvilkår:
”Restauranter, hoteller, rejsebureauer og forlystelsesparker har oplevet en meget stor nedgang i omsætningen under Coronakrisen. Det er primært dem omstillingspuljen er tiltænkt, og derfor er det glædeligt at se så mange gennemarbejdede ansøgninger fra den type virksomheder. Det er samtidig positivt, at så mange virksomheder har søgt om støtte til at rykke på det digitale område. Nu får digitale forretningsmodeller og løsninger et kæmpe løft, og det styrker virksomhedernes konkurrencekraft – også til den tid, der kommer efter Corona.”
Erhvervshusene står klar med vejledning og sparring
Virksomheder, herunder ansøgere til omstillingspuljen, kan løbende få hjælp og uvildig sparring om deres situation i landets 6 erhvervshuse og deres filialer. Det forklarer Liselotte Hohwy Stokholm, der er administrerende direktør i Copenhagen Business Hub – Erhvervshus Hovedstaden:
”I Erhvervshusene er vi gearet til at reagere hurtigt på virksomhedernes efterspørgsel, og vi er et uvildigt tilbud til alle typer virksomheder. Fordi Staten og landets kommuner investerer i erhvervsfremme, kan virksomhederne bruge os uden at betale for det, og vi kan i høj grad tilpasse vores ydelser og uvildige sparring til den enkelte virksomheds situation. Vi kommer til at gøre alt, hvad vi kan for også at hjælpe de virksomheder, som ikke får del i midler fra omstillingspuljen i denne omgang.”
Alle virksomheder får individuel besked med svar på deres ansøgning til omstillingspuljen, og i slutningen af januar åbner en ny ansøgningsrunde. Puljen vil fx kunne anvendes af virksomheder inden for restaurationserhvervene i de 38 kommuner, som er omfattet af yderligere restriktioner. Virksomhederne kan søge støtte at omstille forretningen – fx til øget take away Virksomheder kan læse mere på erhvervshusenes hjemmesider eller kontakte deres lokale erhvervshus.
Omstillingspuljen og de bagvedliggende kræfter
Omstillingspuljen er finansieret af regeringen og en række af Folketingets partier, som har givet Danmarks Erhvervsfremmebestyrelse ansvar for at udmønte 115 mio. kr. til omstilling af virksomheder i særligt hårdt ramte erhverv.
Erhvervshus Hovedstaden er udpeget som operatør på indsatsen i et bredt samarbejde med resten af landets Erhvervshuse, deres filialer og turismeaktørerne MeetDenmark, Danske Destinationer, Dansk Kyst- og Naturturisme og Dansk Storbyturisme /Wonderful Copenhagen.
Presserådgiver Camilla Christensen Weigel, Erhvervsministeriet, tlf. 91 33 70 97 / cachwe@em.dk
Communications Manager Catja Middelboe Andersen, Erhvervshus Hovedstaden som er operatør for indsatsen, tlf. 53 72 71 95
33 92 33 50https://www.em.dk/
Følg pressemeddelelser fra Erhvervsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Erhvervsministeriet
Brexit-pulje på vej til virksomheder i de maritime erhverv3.10.2022 15:12:05 CEST | Pressemeddelelse
Storbritannien er et vigtigt marked for danske producenter af udstyr og serviceudbydere inden for det maritime område. Derfor er der nu økonomisk hjælp til virksomheder hårdt ramt af Brexit.
Pristjek udløser undersøgelse af prisen på bl.a. smør og gas2.10.2022 09:49:20 CEST | Pressemeddelelse
Erhvervsminister Simon Kollerup satte i august gang i en skærpet overvågning af prisstigningerne. Konkurrence- og Forbrugerstyrelsen vil på den baggrund sætte gang i en nærmere undersøgelse inden for nogle af de produktområder, hvor prisstigningerne ser ud til at være større end i sammenlignelige lande.
Handlingsplan skal styrke dansk eksport af forsvarsteknologi til USA28.9.2022 13:54:33 CEST | Pressemeddelelse
Regeringen lancerer i dag en ny handlingsplan for Industripartnerskabet for forsvarsrelateret eksport til USA. Handlingsplanen skal koordinere og styrke den industrielle indsats på tværs af myndigheder, virksomheder og brancheorganisationer i forbindelse med anskaffelsen af F-35 kampflyene og i sidste ende styrke dansk eksport til USA.
Fastholdelse af den kontracykliske kapitalbuffersats i Danmark28.9.2022 09:43:54 CEST | Pressemeddelelse
Regeringen har besluttet at fastholde satsen for den kontracykliske kapitalbuffer for 3. kvartal 2022 på 2,5 pct. i Danmark med virkning fra den 30. september 2023.
Millionpulje til virksomheder ramt af Brexit er åben25.9.2022 11:57:33 CEST | Pressemeddelelse
De virksomheder, der er hårdest ramt, pga. Brexit, kan nu søge kompensation.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022